Minihokkie-afrigting begin | News24
Dit is minihokkie-seisoen en afrigting in dié sport begin eerskomende Saterdag op Uitenhage.
“Aangesien daar ‘n groot aanvraag is vir minihokkie-afrigting, kan ons net 120 spelers akkommodeer,” het Peter Biljon gesê.
Seuns en dogters tussen die ouderdomme van 6 en 13 jaar is welkom om die afrigting by te woon. Daar word van spelers verwag om hulle eie hokkiestokke te bring. Afrigters en hokkieballe sal voorsien word.
Afrigting begin Saterdag vanaf 09:00 tot ongeveer 11:00 by die Uitenhage Hokkieklub skuins oorkant die Uitenhage Binnehuise Sportsentrum. Dit sal elke Saterdag aangebied word tot en met 20 Junie.
Die koste is slegs R100 en inskrywingsvorms is beskikbaar by Brocketts Sports asook Meyerstraat 4, Mosel.
)Vir meer inligting bel Brenda Biljon by 041 992 6342 of 083 463 8986 of Peter Biljon 083 463 7562